पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से गुरुवार काे कुशेश्वरस्थान प्रखंड के मध्य विद्यालय समैला की शिक्षिका समेत कुल 8 लोगों की मौत हो गई। शिक्षिका का इलाज डीएमसीएच में चल रहा था। बताया जाता है कि डीएमसीएच में 6 एवं निजी अस्पताल में एक ने इलाज के दौरान दम तोड़ दिया। मृतकों में 5 दरभंगा के एवं मधुबनी, समस्तीपुर व बेगूसराय के एक-एक का नाम शामिल है। डीएमसीएच से लेकर प्रखंडाें में एंटीजन किट व अारटीपीसीअार से की गई जांच में 172 व्यक्ति काेराेना पाॅजिटिव पाए गए। काेराेना पाॅजिटिव मरीजाें की बढ़ती संख्या का अंदाजा इसी से लगाया जा सकता है कि काेविड 19 के मरीजाें के इलाज के लिए चिन्हित 15 प्राइवेट अस्पतालाें में अावंटित 235 सीटाें में से 222 सीट फुल थी एवं 13 सीट खाली है।
जानकारी के मुताबिक हेरिटेज हाॅस्पिटल दाेनार में 20 से 20, आरबी मेमाेरियल हॉस्पिटल में 27 से 27, आईबी स्मृति आराेग्य सदन में 36 से 36, सिटी हाॅस्पिटल साहसुपन में 15 में 15, जाेगिनंद मेमाेरियल मेडिकल हाॅस्पिटल में 26 में 26, श्री विशुदानंद हाॅस्पिटल में 9 में 9, प्रसाद पाॅली क्लिनिक में 8 में 8, पारस हाॅस्पिटल में 25 में 25, श्यामा सर्जिकल संस्थान में 8 में 8, प्राइम हाॅस्पिटल में 5 में 4, स्वामी विवेकानंद कैंसर अस्पताल में 18 में 18, एपेक्स सुपर स्पेशियलिटी मेें 6 में 5, लाइफ टाइम हाॅस्पिटल में 12 में 11 एवं फरीदिया हाॅस्पिटल में 12 में से 10 सीट फुल है। यानी काेराेना के लिए चिह्नित 15 प्राइवेट अस्पतालाें में 11 अस्पतालाें में बेड फुल है। दूसरी ओर गुरुवार काे सुबह 7 बजे से 11 बजे के दाैरान शहर के गुदरी बाजार, दाेनार, स्टेशन राेड सहित अन्य सब्जी व किराना मार्केट में लाेगाें की भीड़ देखी गई।ॉ
15 दिनों से पीड़ित थी शिक्षिका महानंदी
कुशेश्वरस्थान | मध्य विद्यालय समैला की शिक्षिका व जाफरपुर निवासी पवन मांझी की पत्नी महानंदी कुमारी (45 वर्ष) का निधन 5 मई की देर शाम डीएमसीएच में इलाज के दौरान हो गया। गुरुवार की सुबह मृतका के शव गांव में पहुंचते ही लोगों में कोरोना का दहशत व्याप्त हो गया है। पारिवारिक सूत्रों से मिली जानकारी के अनुसार महानंदी कुमारी विगत 15 दिनों से बुखार से पीड़ित थी और ग्रामीण झोलाछाप डॉक्टर से उसका इलाज चल रहा था। अचानक 4 मई की देर रात उनकी तबीयत बिगड़ी गई। तत्काल उन्हें डीएमसीएच में भर्ती कराया गया, जहां जांच में रिपोर्ट पाॅजिटिव पाई गई।
मुंबई से प्लेन से आने वाले सभी यात्री निगेटिव
गुरुवार को प्रखंड क्षेत्र में हुई कोरोना जांच में 4 लोग कोरोना पॉजिटिव पाए गए। स्वास्थ्य प्रबंधक दीपक कुमार ने बताया कि सीएचसी में 24 लोगों का सैंपल लिया गया,इसे आरटीपीसीआर जांच के लिए डीएमसीएच भेजा गया। 24 लोगों की रैपिड एंटीजन किट से जांच की गई, इसमें से 2 लोग पॉजिटिव पाए गए। विभाग की दूसरी टीम कंटेनमेंट जोन छोटकी लाधा के बिरने वार्ड 15 में एंटीजन किट से 9 लोगों की जांच की, इसमें भी 2 लोग पॉजिटिव पाए गए। पोस्तापुर वार्ड 5 में कुल 18 लोगों की रैपिड एंटीजन किट से जांच की गई, इसमें सभी नेगेटिव पाए गए। सीएचसी पर डॉ अरविंद कुमार ठाकुर और सुष्मिता राज जांच में लगे थे। इसके अलावा दरभंगा एयरपोर्ट पर डॉ दिलीप कुमार झा के देखरेख में हवाई यात्रा से आए कुल 28 लोगों की रैपिड एंटीजन की ओर से जांच की गई ।सभी कोरोना निगेटिव पाए गए।
इधर, एनएसजी के ग्रुप कमांडेंट वीरेंद्र कुमार झा की माैत से ग्रामीण मर्माहत
शहर के माउबेहट गांव निवासी एवं एनएसजी के ग्रुप कमांडेंट वीरेंद्र कुमार झा के कोरोना संक्रमण स मौत से उनके गांव में मातम छा गया है।1993 बैच में बीएसएफ में कमांडिंग ऑफिसर के रूप सेवा शुरू करने वाले जांबाज अधिकारी के रूप में अपनी पहचान रखने वाले बीरेंद्र कुमार झा की नर्सरी शिक्षा नोट्रेड्रम एकेडमी जमालपुर में हुई थी। बीरेंद्र ने कक्षा 4 से 10वीं की शिक्षा देवघर के रामकृष्ण मिशन विद्यापीठ, डीपीएस से 12वीं व रामजस कॉलेज दिल्ली से केमिस्ट्री ऑनर्स की थी। इनके निधन से गांव के लोग मर्माहत हैं। लोग एक ईमानदार अधिकारी खो देने से सदमे में हैं। गांव के उनके चाचा ईश्वर झा, बालेश्वर झा, हेमचंद्र झा, प्रेम चंद्र झा, विजय शंकर झा, परशुराम झा, किशोर झा, संजय कुमार झा, अभिराम झा सहित अन्य लोगों ने कहा कि एक अच्छा सपूत खो दिया।
पूर्व पीठासीन पदाधिकारी की कोरोना से मौत
व्यवहार न्यायालय स्थित त्वरित न्यायालय के पूर्व पीठासीन पदाधिकारी सह सेवा निवृत जिला एवं सत्र न्यायाधीश खुर्शीद आलम का पटना में कोरोना संक्रमित होने से निधन हो गया। वे मूल रूप से बिहार मुजफ्फरपुर जिला के निवासी थे। स्व. आलम फौजदारी व दीवानी मामले के ज्ञाता थे। स्व. आलम के निधन की खबर पर न्यायिक पदाधिकारियों एवं अधिवक्ताओं ने शोक व्यक्त किया है। स्व. आलम के निधन पर दरभंगा बार एसोसिएशन का पूर्व अध्यक्ष अम्बर इमाम हाशमी, पूर्व पीपी कौशल इमाम हाशमी, सियाराम चौधरी, जितेंद्र नारायण झा, आफताब अहमद, कैलाश चंद्र लाभ, कुमार उत्तम, विष्णु कान्त चौधरी, सुरेन्द्र चौधरी ने शोक जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva awa_Deva bho_Deva bho_Deva hin_Deva zho_Hant eng_Latn